Den+industrielle+revolusjon+i+England


 * Den industrielle revolusjon i England**



På slutten av 1700-tallet skjedde det noe som skulle vise seg å forandre verdenen totalt. Den industrielle revolusjonen er, sammen med jordbruksrevolusjonen, den største økonomiske omveltingen i verdenshistorien. Store tekniske oppfinnelser ble gjort og muskelkraften ble dermed erstattet med maskinkraft, som da gjorde arbeidet for mange mye lettere. Den industrielle revolusjonen startet i England, og i denne oppgaven vil jeg finne ut //hvorfor// akkurat dette landet var startstreken for denne store hendelsen. Var det helt tilfeldig hvor den startet?

Det er flere grunner til at revolusjonen startet akkurat i Storbritannia på slutten av 1700-tallet. Naturen og terrenget var først og fremst viktig. Fabrikker og jernbaner kunne ikke bygges hvor som helst, fordi det måtte være flatt og god tilgang på vann/elv. Mye av naturen bestod av åkrer og jordbruk, og det bøndene tjente på å selge jordbruksvarer kunne de bruke videre på å kjøpe industrivarer. Engelskmennene innstilt på å tjene penger og hadde politiske muligheter til å gjøre det. På 1700-tallet var faktisk Storbritannia det rikeste og mest kapitalistiske landet i verden, og dette var en av de viktigste grunnene for at revolusjonen oppstod akkurat her. For å bygge fabrikker var man selvfølgelig avhengig av stort kapital og folk som var villige til å satse pengene sine. Godseierne hadde inntekter fra flere næringer og fikk dermed en åpen holdning til forretningsdriften som de tok med seg videre inn i det politiske arbeidet. De var en dominerende klasse på Parlamentet og var med kapitalistiske enn andre godseiere rundt om i verden. De hadde en viktig oppgave når det gjaldt å bestemme lover som gjaldt industribygging og kapitalisme. Handelen økte både innenlands og utenlands som følge av denne lovgivningen.

En annen grunn til at den industrielle revolusjonen startet i Storbritannia var at det var god tilgang på jern og kull her. Stor tilgang til jern sies å ha vært en avgjørende betingelse for industrialiseringen etter 1800. På 1800-tallet var britenes forbruk av kull på 15 millioner tonn, som vil si omtrent 85% av kullproduksjonen i hele Europa. Kullet var en viktig energikilde til dampmaskinene og jernet ble brukt for å fremstille maskiner og for å bygge jernbanene. Produksjonen av kull steg for hvert år, og England gikk fra å være jernimportør til jerneksportør.

Men det var ikke bare kapital, jern og kull som spilte en viktig rolle under industrialiseringen. Jordbruket ble effektivisert før industrialiseringen tok til. Dette ga inntekter til bøndene slik at de kunne kjøpe industrivarer og redskaper. Økt produktivitet førte også til at bondebefolkningen kunne produsere og selge mat og varer til industriarbeiderne (fabrikkarbeiderne osv). Når jordbruket ble effektivisert var det ikke lenger behov for så mange jordbruksarbeidere som før. De som ble til overs kunne dermed jobbe i industrien ettersom etterspørselen etter arbeidskraft der var stor. Det var dårlige tiden før den industrielle revolusjonen tok til. Under jordbruksrevolusjonen var ikke produksjonsoverskuddet på mer enn 10-30% og bøndene tjente dermed svært lite. Så kom 1700-tallet, godseierne tok over større deler av jorden og åkrene ble større og bedre for effektiv drift. Dette gav større produksjonsoverskudd som igjen gav økt folketall. Dermed ble arbeidskraften større og kunne frigjøres til andre sektorer enn jordbruk, som for eksempel industrien. Kunnskaper om jordbruket som gjødselbruk, kornproduksjon, vekstsorter (grønnsaker, poteter o.l) og redskaper ble bedre etter hvert. Utbedringer av plogen gjorde nå arbeidet lettere og raskere for bøndene. Jordbruksfolket ble også flinkere med dyreavl, og gjennomsnittsvekten på dyrene økte betraktelig de neste årene. Slike endringer økte produksjonen, folketallet, velstanden og arbeidskraften. Den høye økningen på folketallet var spesielt i verden på denne tiden, og Storbritannia hadde ekstra stor økning i forhold til andre europeiske land. Alle innbyggerne, både menn, kvinner og barn, tok del i arbeid på gårder og fabrikker. Mange flyttet fra landsbygda til byene for å ta del i fabrikkarbeidet. Britene var også åpne for nye ideer og oppfinnelser. De søkte ny kunnskap om naturen gjennom vitenskapelige eksperimenter og gjorde teoretiske kunnskaper om til praktiske kunnskaper. Vitenskapsfolka, gründerne, ingeniørene osv samarbeidet og delte erfaringer med hverandre for å få oppfinnelsene til å gå opp. Forbedringen av dampmaskinen, som ble gjort av skotske James Watt, var hovedavgjørende for de forandringer som kom med den industrielle revolusjonen. Denne dampmaskinen gjorde at man ikke lenger trengte å legge fabrikkene der det fantes vannkraft. Nå kunne de stå samlet i nærheten av gruvene eller ved havnebyene. Denne maskinen dannet moderne storbyer, og det ble skapt et transportbehov for råstoffer, kull og ferdige industrivarer og mat til befolkningen. Veier og kanaler ble utviklet raskt. Dampskip og jernbaner begynte å spille en stor rolle i England som transportmidler.

Det tok lang tid før industrialiseringen spredde seg til andre land. Britene forbød eksport av maskiner frem til 1842 og hindret dermed en utvikling av moderne industri i andre land. Det er vanskelig å si når revolusjonen oppstod i Norge, siden vi ikke har hatt så voldsomme overganger til industriarbeidet. Den første industrien i Norge dukket opp ved Kristiania rundt 1840. Deretter kom det flere fabrikker og verksteder, og tekstilindustrien kom tidlig med veverier og spinnerier langs Akerselva. Ved Nidelven ble det første dampskipet og lokomotivet i Norge bygget, og jernbaneutbyggingen førte til at hele Norge ble samlet. Eidsvoll – Oslo var ”hovedbanen” og var den første offentlige jernbanestrekningen i Norge. Den stod ferdig i 1854, og de neste årene ble det bygget flere og flere jernbanestrekninger rundt om i Norge. Folk ble friere og kunne reise til flere plasser enn før. Den industrielle revolusjonen gjorde verden til et modernisert samfunn. Det er ikke godt å si hvorfor 1700-tallet var den tiden da alt skjedde, men det kan tenkes at det var fordi de fleste oppfinnelsene ble gjort på denne tiden. Det er samtidig ikke så rart at Storbritannia var det første landet som fikk denne industrialiseringen. De hadde først og fremst naturen og det flate landskapet og åkrene som var nødvendig for å kunne bygge fabrikker og jernbaner. I starten hadde maskiner vannkraft, og fabrikkene måtte dermed ligge i nærheten av elver. Jordbrukene måtte også ha sin plass i naturen til åkerne. Samarbeid og sosiale forhold var viktig, ikke bare hos arbeiderne, men også for vitenskapsmennene som fant opp de viktige maskinene som ble brukt. Vitenskapsmennene hadde nær og god kontakt med hverandre hele veien, de kunne gi hverandre ris og ros, og dette tror jeg gjorde at maskinene ble så godt laget. Uten den store befolkningen ville det vært vanskelig for verdenen å starte en ny revolusjon. Selv om man sier at maskiner tok over for muskelkraft, vil ikke det si at alt ble gjort av maskinene. De måtte //drives// av mennesker.